|  |  |
| --- | --- |
| Numri i lëndës: | 2018:046057 |
| Datë: | 30.08.2018 |
| Numri i dokumentit: | 00109827 |

**P.nr.221/17**

**NË EMËR TË POPULLIT**

**GJYKATA THEMELORE NE PEJE DEGA ISTOG – DEPARTAMENTI I PËRGJITHSHËM-PENAL,** sipas Gjyqtarit të vetëm gjykues Arben Mustafaj, me pjesëmarrjen e sekretares juridike Hale Ahmetaj, në lëndën penale kundër të pandehurit B.Anga f.sh. R K. Istogu, i akuzuar për veprën penale, uzurpimi i paligjshëm i pronës se paluajtshme, nga neni 332 par. 1 të KPRK-së, duke vendosur sipas aktakuzës së Prokurorisë Themelore në Pejë – Departamenti i Përgjithshëm, PP/II.nr.2163/15 të datës 29.05.2017, në seancën publike të shqyrtimit fillestar të mbajtur me datë **28.08.2018,** në pranin e Prokurorit të Shtetit Lumturie Hoxha dhe të pandehurit  **B A,** Gjykata të njëjtën ditë mori dhe publikisht shpalli, ndërsa me dt. 30.08.2018 e përpilojë këtë:

# A K T GJ Y K I M

I pandehurit **B A,** i lindur me dt. ... në f.sh. R K. Istog, ku dhe banon në rr. “....” i biri i S dhe nënës N, e gjinisë I, i martuar baba i 6 fëmijëve, posedon letërnjoftimin me numër personal ..., ka të kryer shkollën e mesme, bujk, i gjendjes së mesme ekonomike, Shqiptar, Shtetas i Kosovës, i dënuar edhe më parë nga ana e gjykatës, gjendet në liri.

**ËSHTË FAJTOR**

**Për shkak se:**

Me datë... e tutje në f.sh R K. Istog, në mënyrë të kundërligjshme ka uzurpuar pronën e paluajtshme pronë e të dëmtuarit U A nga f.sh J, në atë mënyrë që i pandehuri në vazhdimësi e mban të uzurpuar pronën e të dëmtuarit që evidentohet në certifikatën e pronësisë me numër.502/2017 dt.16.02.2017 K. Istog në sipërfaqe prej rreth (1) hektar, duke e shfrytëzuar dhe mbjellë grurë atë edhe përkundër faktit se i dëmtuari kërkon lirimin e saj, i pandehuri vazhdon ta shfrytëzoj të njëjtën,

* me çka ka kryer vepër penale, “Uzurpimi i paligjshëm i pronës së paluajtshme”, nga neni 332 par. 1 të KPRK-së,

Gjykata duke vepruar ne bazë te nenit 7,8,9,10,17,21,41,42,43,46,69,73,74 si dhe nenit 332 par.1 te KPRK-së, dhe nenit 359, 360, 361, 365, 366 te KPPRK-së, të pandehurit i shqipton:

**DËNIM ME GJOBË**

**Ashtu që:**

**1.**Të pandehurit i përcakton dënimin me gjobë në shumën prej **200 (dyqindë) euro** të cilin dënim i pandehuri duhet ta paguaj në afatin prej 15 ditësh pas plotfuqishmërisë se këtij aktgjykimi.

**2**. Nëse i pandehuri nuk dëshiron ose nuk mund ta paguaj gjobën sipas afatit të dhënë, atëherë dënimi me gjobë do të zëvendësohet me dënim me burgim sipas nenit 46 par.3 të KPRK-së.

**3.**I pandehuri obligohet që në emër te shpenzimeve të procedurës penale të paguaj vetëm paushallin gjyqësor në shumën prej **20 euro,** si dhe në emër të taksës për kompensimin e viktimave të krimitshumën prej **30 (tridhjetë) euro** ne afat prej 15 ditësh nga dita e plotfuqishmërisë se këtij aktgjykimi.

**4.**I dëmtuari U A nga Peja, rr.“..”, nr. .. në Pejë, për realizimin e kërkesës pasurore juridike udhëzohet në kontest të rregullt juridiko-civil.

**DËNIM PLOTESUES**

**5**. I pandehuri obligohet qe në afatin prej 60 ditësh pas plotfuqishmërisë se këtij aktgjykimit, ti liroj pronën të dëmtuarit U At.

**A r s y e t i m**

Prokuroria Themelore ne Pejë – Departamenti i Përgjithshëm, pranë kesaj Gjykate ka ngritë aktakuzë më PP/II nr 2163/15 të datës 29.05.2017, ndaj te pandehurit B.A nga f.sh. R, K Istog, duke e akuzuar për veprën penale, “Uzurpim i paligjshëm i pronës së paluajtshme”, nga neni 332 par 1 të KPRK-së.

Gjykata ka mbajtur seancën e shqyrtimit fillestar me datë 28.08.2018, në prezencë të Prokurorit të Shtetit Lumturie Hoxha, dhe të pandehurit B A, ndërsa duke vepruar në kuptim të nenit 245 të KPPRK-së, ne seancën fillestare nuk i ka ftuar palët tjera

Gjate shqyrtimit fillestar, pas leximit te aktakuzës nga ana e prokurorit të shtetit, i pandehuri është deklaruar: se e pranoj fajësinë për veprën penale për të cilën akuzohem.

Gjykata kërkojë mendimin e prokurorit te Shtetit i cili deklaroj: se pajtohet me pranimin e fajësisë, i cili pranim, ka mbështetje në provat që gjenden në shkresat e lëndës, dhe është bërë komfor dispozitave ligjore, i propozoj gjykatës qe me rastin e marrjes së vendimit mbi dënim, pranimin e fajësisë nga ana e të pandehurit te marrë si rrethanë lehtësuese.

Pas deklarimit te të pandehurit dhe mendimit te prokurorit se nuk e kundërshton pranimin e fajësisë, Gjykata konstatoj se i pandehuri pranon fajësinë në mënyrë vullnetare dhe pa asnjë presion, i pandehuri është i vetëdijshëm për pasojat dhe përparësitë e pranimit te fajësisë, si dhe te gjitha kërkesat nga neni 248 par. 1 te KPPRK-se janë përmbushur. Ashtu që gjykata me aktvendim në procesverbal aprovon deklarimin për pranimin e fajësisë nga ana e të pandehurit.

Duke pas parasysh se gjykata ka aprovuar pranimin e fajësisë nga ana e të pandehurit dhe ka vërtetuar se nuk ekziston asnjë rrethanë nga neni 253 par.1 pika 1.1,1.2,1.3 të KPPK-së, atëherë në ketë çështje penale nuk është zbatuar procedura e provave, por gjykata pas deklarimit te të pandehurit se e pranon fajësinë ka vazhduar me shqiptimin e dënimit në kuptim të nenit 248 par.4 të KPPK-së.

Me faktet e ofruara si dhe pranimin e fajësisë nga ana e të pandehurit është vërtetuar gjendja faktike si në dispozitiv te këtij aktgjykimi. Nga gjendja e vërtetuar faktike si është përshkruar në dispozitivin e aktakuzës, rrjedh se në veprimet e të pandehurit B A, qëndrojnë të gjitha elementet e veprës penale, “Uzurpimi i paligjshëm i pronës së paluajtshme nga neni 332 par. 1 të KPRK-së.

Sa i përket fajësisë gjykata ka gjetur se i pandehuri veprën penale e ka kryer me dashje. Gjatë procedurës penale nuk janë paraqitë rrethana të cilat do ta zvogëlojnë apo përjashtojnë përgjegjësin penale te të pandehurit, kështu që i njëjti është penalisht përgjegjës.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe renduese ne kuptim te nenit 73dhe 74 te KPRK-se. Kështu si rrethana lehtësuese për të pandehurin,gjykata ka vlerësuar faktin se i njëjti ka treguar sjellje korrekte gjate shqyrtimit fillestar e për me tepër ka pranuar fajësinë. Të gjitha këto rrethana kjo gjykatë i ka pranuar si rrethana lehtësuese ne dobi te të pandehurit.

Rrethanë rënduese gjykata gjeti faktin se i pandehuri ka kryer veprën penale dhe me këtë ia ka cenuar të drejtën të dëmtuarit qe të ketë qasje të lirë në pronën e tij si vlerë e mbrojtur me ligj.

Andaj, duke vlerësuar këto rrethana, Gjykata ne kuptim te nenit 73 par. 1 të KPK-së të pandehurin e gjykoi si ne dispozitë te këtij aktgjykimit, me te cilin do të arrihet edhe qëllimi i dënimit.

Gjykata ka ardhur ne përfundim se dënimi i shqiptuar te pandehurit është ne përputhje me shkallen e përgjegjësisë penale te tij dhe me intensitetin e rrezikimit te vlerave te mbrojtura te shoqërisë. Gjykata gjithashtu është e bindur se vendimi mbi dënim do te shërbej për arritjen e qëllimit te dënimit ne pengimin e te pandehurit ne kryerjen e veprave penale ne te ardhmen, por ai do te ndikoj edhe si preventive e përgjithshme për personat tjerë qe te përmbahen nga kryerja e veprave penale ne përputhje me nenin 41 te KPRK-se.

Duke u bazuar ne nenin 450 par. 1 dhe 2 të KPPRK-së, gjykata ka përcaktuar paushallin gjyqësorë si në dispozitiv të aktgjykimit.

Gjykata konform nenit 69 të KPRK-së të akuzuarit i ka shqiptuar dënimin plotësues të përshkuar si në dispozitiv të këtij aktgjykimi

Vendimi për kompensimin e viktimave të krimit është marrë, konform nenit 39 par. 3 nën par. 3.1 të Ligjit nr. 05/L-036 për Kompensimin e Viktimave të Krimit.

Vendimi mbi udhëzimin e të dëmtuarit në kontest civil është marrë konform nenit 463 par. l. dhe 2. te KPPK-ës.

Nga arsyet e cekura më lartë dhe me zbatimin e nenit 370 të KPPK-së është vendosur si në dispozite të këtij aktgjykimi.

**GJYKATA THEMELORE NË PEJË-DEGA ISTOG**

**DEPARTAMENTI I PËRGJITHSHËM**

**P.nr.221/17 më datë 28.08.2018**

**Aktgjykimi është përpiluar me dt.30.08.2018**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

**Hale Ahmetaj Arben Mustafaj**

**KËSHILLA JURIDIKE:**

Kundër këtij aktgjykimi palët kanë te drejtë të parashtrojnë

ankesë në afat prej 15 ditësh, nga dita e marrjes. Ankesa i dërgohet

Gjykatës së Apelit në Prishtinë përmes kësaj Gjykate.